o kama pona 
lon lipu tenpo! 
pipi li pona ala 

pona tawa sina? 
tenpo pini la mi 
monsuta tan pipi. 
taso pipi pi lipu 
ni li ken musi 
pona e sina! 
kin la sina ken 
lukin e lipu pi 
sitelen pona lon 
ni. mi sona e ni: 
sina mute li wile 

e lipu mute pi 

sitelen pona a a a. 
ni la o lukin pona 


e lipu tenpo o musi! 


-jan Sonatan 


VI 

tenpo Wapukina 


tenpo suno pali 

toki pona 

nasin nimi sin pi sitelen pona 
sona 

pipi waso pi lili nanpa wan 
pipi li soweli tomo (pona) anu seme? 
pipi poki 

ma 

tawa pi poki monsi pi ma Asija 
nanpa luka wan: ma Tawi en 
ma Laso (Laos) 

toki 

toki musi pi pana waleja 

pipi lili li tawa mute 

musi 

musi pi pipi linja 

seme li mi? 

kijetesantakalu o 

pipi mama - luka monsuta 


jan poli 


tenpo Wapukina 
tan jan Alonola 


tenpo Wapukina li tenpo pi jan sewi 
Wapuka (Walburga). ona li jan sewi tan 
nasin sewi Kolisu. nasin sewi Kolisu la, 
jan sewi Wapuka li utala e jaki, e ike, e 
monsuta!. kin la, ona li utala e meli pi 
wawa nasa. ni la, tenpo Wapukina la, mi 
mute li utala e monsuta, e wawa nasa 
ike. 


tenpo Wapukina li tenpo pona lon ma 
Kemani mute lon ma ante kin. suli la, 
ona li lon ma Tosi, lon ma Seki, lon ma 
Sumi, lon ma Netelan, lon ma Sensa. 
tenpo pi nasin sewi Kolisu ala la, jan li 
jo e tenpo sama pi tenpo Wapukina lon 
tenpo suno sama. ona li wile weka e ike. 
taso, sona pi tenpo pi nasin sewi Kolisu 
ala li lili. 


ma Tosi la, jan li tawa musi mute lon 
tenpo Wapukina. kin la, ona li pali e 
seli suli. nimi ona li “seli pi tenpo mun 
nanpa luka” (Maifeuer). mute la, meli pi 


1 "monsuta" li ike, li wile pakala e sina 


wawa nasa tan kiwen kasi li lon sewi 
seli. jan li wile weka e wawa ike nasa, li 
seli e meli pi wawa nasa tan kiwen kasi. 
seli li pini la, jan olin li ken tawa sewi pi 
seli pini lon poka pi jan olin ante. 


ma pi mute lili la, jan lili li pali e ijo nasa 
sama tenpo Elowin (Halloween). ma 
ante la, jan li kalama musi lon tenpo pi- 
meja pi tenpo suno Wapukina. 


ma mute la, jan li pali e kasi pi tenpo 
mun nanpa luka (Maibaum). jan li pana 
e kule tawa kasi suli ni. ma Sensa en ma 
poka la, ona li pali e kasi suli kule kin. 
taso, ona li pali ni lon tenpo Misoma 
(Midsommar). jan li pana e kasi suli kule 
lon insa pi ma tomo. 


kin la, kasi lili kule li lon. kasi ni li kasi 
olin (Liebesmaien). jan li olin e jan ante 
la, ona li kama jo e kasi olin. ona li pana 
e kasi olin lon 
sinpin tomo pi 
jan olin ona. 
mute la, mije 
taso li pana e 
kasi olin. taso, 
tenpo sike pi 
mute lili la, meli 

li pana e kasi 
olin. taso, tenpo s 
nila, meli en mije wès 
en tonsi? li ken 
pana e kasi olin. 
jan pi olin sina li 
olin e sina la, ona 
li pana e ijo pona 
tawa sina. 


2. "tonsi" li meli ala, 
li mije ala, li ante 


tenpo suno pali 
tan jan Alonola 


tenpo suno pali li lon tenpo suno nanpa 
wan pi tenpo mun nanpa luka. ona li lon 
ma mute. tenpo suno ni la, jan li tawa 
utala li wile e lawa pali pona sin. 


tenpo pini mute (1856) la, ma Oselija la, 
jan pali li tawa utala tan ni: ona li wile 
pali lon tenpo suli luka tu wan taso. ma 
Oselija la, tenpo kama la, ona li pali kin 
etawa utala. 


tenpo sike mute li pini. taso tenpo mute 
pini kin (1886) la, ma Mewika la, jan pali 
li tawa utala kin. ona li pini pali tan ni: 
ona kin li wile pali lon tenpo suli luka 
tu wan taso. tawa utala suli ni li open 
lon ma tomo Sikako (Chicago). taso, jan 
li tawa utala lon ma tomo mute pi ma 
Mewika. 


tomo pali esun wan lon ma tomo Sika- 
ko la, kulupu lawa esun li pini e pali pi 


jan mute a tan ni: jan pali li tawa utala. 
kulupu lawa esun li wile e jan pali sin 
mute, taso ona li kama ala jo e jan pali 
sin mute. 


tenpo suno kama la, jan pi nasin lawa 
en jan pali pi tawa utala li utala. utala ni 
la, jan pali tu li moli. tenpo suno kama 
la, utala li kama suli. ilo pi wawa suli li 
pakala. ilo ni li moli e jan wan pi nasin 
lawa. jan ante mute li moli lon utala suli 
kama. tenpo sike kama la, tenpo suno 
nanpa wan pi tenpo mun nanpa luka li 
tenpo suli kulupu pi jan pali. 


ma Mewika en ma Oselija ala la, tawa 
utala suli li lon tenpo pini. tenpo pini 
mute (1920) la, ma Nijon la, tawa utala 
suli li lon tan ni: jan li wile pali lon tenpo 
suli luka tu wan taso. ni li lon ma tomo 
Tokijo. tenpo kama la, tawa utala sin li 
lon. taso, tenpo ni la, jan li tawa utala 
taso ala lon tenpo suno pali. 


ma Tosi la, tenpo pini la, tenpo suno pali 
lilon, li lon ala. tenpo ni la, ona li lon kin. 


ma mute la, tawa utala li jo e utala ala. 
taso, tenpo pi mute lili ala la, tawa utala 
li kama utala. 


ma mute la, jan li tawa utala 
lon tenpo suno pali. kin la, ten- 
po suno pali li tenpo suno pi 
pali ala. ma ante la, jan li toki 
suli, li pali e ijo kulupu ante. 


nasin nimi sin pi 
sitelen pona 
tan jan Ke Tami 


sitelen pona li sitelen pona pi toki pona 
- nimi wan pi toki pona li kepeken sitel- 
en pona wan - taso nimi ijo la sina pana 
e sitelen pona mute - mi pana e nimi mi 
la mi sitelen e ni - 


Q(OH)(DYELN)] 


a ni li pona li pana e nimi mi kepeken 
nasin ni - poki nimi la kalama open lili 
wan taso li tan nimi wan - sina toki e ka- 
lama open lili wan lon nimi ale tan poki 
pi nimi mi la sina sona toki e nimi mi - ni 
li nasin pu - 


taso ni li wile e pali mute lon pali sitelen 
e suli mute lon lipu e wawa tan sona pi 
nimi ale - sina ken kama pilin e ni - nasin 
sitelen nimi ni li suli la ona li suli ike anu 
seme - ni la alasa pi nasin ante li open 
- alasa li tan wile ante mute lon kulupu 
pi toki pona - lon toki ni la mi wile pana 
e nasin mute - taso o sona - nasin ni ale 
ala li pona - nasin pini la - a - nasin pini li 
ken pona - 


nasin wan li nasin mi - mi wan e sitelen 
pona tu lon insa pi poki nimi - ni li lili e 
poki nimi li pona tawa mi - kin la ni li 
ante lili e kon sitelen - sona la jan li ken 
kepeken sitelen pona mute tan kalama 
sama - kalama K li ken sitelen kala li ken 
sitelen ken li ken sitelen kiwen li ken 
sitelen ante kin - sina kepeken sitelen pi 
wile sina la ni li ken pana e kon pi wile 
sina - a taso sina wan e sitelen tu la kon 
li ken kama wan lon lukin kin - 


Ab) (OO) 


lipu musi la nimi pi soweli Kawa li kama 
tan toki Inli li kama tan kili pi loje jelo 
lon anpa ma - kin la ona li soweli pi 
jan Pepa li awen lon poka pi jan Pepa - 
sitelen ona li tan sitelen kili li tan sitel- 


en anpa li tan sitelen wile li tan sitelen 
awen - sina lukin e sitelen pi wan ala 
la kili en anpa en wile en awen li pana 
e kon lili - taso kili anpa en wile awen li 
sulie sona pi kon nimi -ni li nasin mi la ni 
li musi tawa mi - taso ni li pona ala pona 
tawa ale - a ike la ni li namako mute li 
jo e linja lili mute lon poka sama li ken 
nasa e lukin - ni la nasin ni li pona ala 
tawa ale pi toki pona - 


nasin ante litan jan ante - ona li nasin tu 
a - ona li ken ante lili lon jan ante la mi 
pana e nasin ken taso - 


nasin nanpa wan li tawa ni - nimi ijo li 
sama kalama pi nimi mute lon toki pona 
- ni la nimi Alasin li kepeken sitelen 
pona ni - ala en sin - kalama ale pi nimi 
ni ale li pana e kalama pi nimi ijo - 


L) == 


nasin nanpa tu li tawa nimi ante ale 
- ona la kalama open pi sitelen pona 
mute li pana e kalama nimi - taso kala- 
ma open li sama ala nasin pu - kalama 
open li kalama open suli li ken sama 
kalama pi sitelen Lasina tu wan li ken 
sama kalama pi sitelen Lasina tu li ken 
sama kalama pi sitelen Lasina wan - 
nimi “pan” li nimi pi kalama open suli 
wan taso - nimi “kalama” li nimi pi ka- 
lama open suli tu wan - nimi “sinpin” li 
nimi pi kalama open suli tu - ni la nimi pi 
kasi Pankasin li kepeken nimi ni - pan en 
kalama en sinpin - 


(TIu) 


a taso nasin ni li pona ala pona - pilin mi 
la nasa mute li ken tan nasin ni - nasin 
nanpa wan la nimi Alasin li kepeken 
nimi “ala” li kepeken nimi “sin” - taso 
sina lukin e sitelen pona ni kepeken 

nasin tu la ni li kama nimi Asin - jan li 
pana e ante lili tawa nasin ni li pona lili 
e nasin tan ni - suli la kalama open suli 
ale li lon ala nimi pi toki pona - kalama 
Juen kalama Pe li lon ala open nimi lon 
toki pona - ni la sitelen pona tu li ken 
kama wan tawa kalama ni - a taso ni ale 
li nasa tawa mi - ante lili li tawa nasin ni 
tu li pona lili e nasin ni tu - taso mi ken 
ala sona e sitelen ni lon lukin - nimi As li 
seme - kasi Pks li seme - pona la jan ante 
kin li pana e nasin sin - 


ni li nasin sin - ona li pona tawa lukin mi 
-taso ona li sin mute - o lukin - nasin sin 
ni li kepeken nasin kalama sama nasin 
kalama pi toki Nipon - nasin ni li kulupu 
e kalama insa lon nimi kepeken nasin ni 
- nimi “kepeken” la kalama insa tu tu li 
lon li kalama Ke li kalama Pe li kalama 
Ke li kalama N - a ken la nasin kulupu 
kalama ni li nasa tawa sina - o lukin kin - 
nasin ni la kulupu kalama li ken kalama 
wan li ken kalama tu - ona li kalama wan 
taso la ona li kalama wan lon kulupu ni - 
A-E-l-O-U-N-kulupu pi kalama wan 
taso li ken kalama N tan seme a - kute 
la kalama N li lon pini pi kulupu kalama 
ante la kalama N li suli lon tenpo sama 
kulupu kalama ante - ni li sama LE toki 
Nipon li sama nasin Mola (=—7) 


QUE 


jan Pumiku pi TITT an li mama pi 
nasin ni lon sitelen pona - sina wile 
kepeken nasin ni la o kepeken kulupu 
kalama ale pi nasin ni tan nimi wan lon 
wile sina - o pana e sike lili tawa nanpa 
pi kulupu kalama - nimi Ke la sina ken 
pana e sitelen “kepeken” e sike lili wan 
- taso sina wile la sina ken awen pana e 
sitelen “kiwen” e sitelen “en” sama na- 
sin pu 


“kepek- 

en’e 

sike lili L. en 
tu - taso 


sina wile la sina ken awen pana e sitelen 
“kiwen” e sitelen “en” e sitelen “pona” e 
sitelen “en” sama nasin pu - 

sina ken 


panae 


sitelen “kepeken” e sike tu wan - taso 
sina wile la sina ken awen pana e sitelen 
“kiwen” e sitelen “en” e sitelen “pona” 
e sitelen “en” e sitelen “ken” e sitelen 
“esun” sama nasin pu - 


nimi Ke- 
peke la 


nimi Kepeken la sina ken pana e nimi 
“kepeken” e sike lili tu tu - o sona e ni - 
kalama N pini kin li wile e sike lili lon na- 
sin ni la sike lili tu tu li lon - ante la sina 
ken pana e nimi “kepeken” e sike lili tu - 
sike lili wan li lon sewi pi sike lili anpa - 
taso sina ken awen pana e sitelen mute 
sama nasin pu - 


(E...) Y off) 


ni la nimi Kijetesantakaluweka li ken 
kama lili a - nasin pu la ona li suli wawa: 


taso nasin nimi sin ni li pona ala pona - 
sina o kepeken ala kepeken nasin ni - a 


ona li pona tawa lukin mi - a taso sona 
la nasin ni li sin mute li tan tenpo mun 
nanpa tu lon tenpo sike ni - ken la nasin 
ni li nasa tawa wile ante - sina sona e ni 
lon nasin sina pi sitelen pona la nasin ni 
li ken pona tawa nimi sina li ken pona 
tawa nimi lon musi sina lon lipu sina li 
ken pona ala tawa i E ante -o musi - 


nimi Kepe la 
e sitelen 

pipi waso pi lili 
nanpa wan 
tan jan Ke Tami 


mi pilin e ni: soweli li lili la, ona li suwi. 


sona sina la, pipi waso mute li lon, li ken 
tawa lon kon, li suli lili anu lili anu lili 
mute, li ken kule mute, li ken kule ma, li 
ken kule ante. pipi li ken lili mute la, sina 
wile ala wile sona e lili nanpa wan lon 
pipi ale? sina wile la, o lukin e ni - a, taso 
ken la, sina ken ala lukin tan lili wawa 
a. lukin sina li wawa mute la, sina ken. 
lukin sina li wawa pi mute ala la, lukin 
li ken ala lon pipi ni. linja pi lawa sina li 
lon poka pi pipi ni la, pipi li ken weka tan 
lukin lon anpa pi linja sina. 


pipi waso pi lili nanpa wan li ken len e 
sijelo ona tan linja sina. ona li tawa lon 


pipi li soweli tomo 
(pona) anu seme? 
tan jan Alonola 


tenpo ni la, jan mute li jo e soweli tomo. 
taso, soweli tomo nasa mute li lon. mi 
la, soweli tomo mi li pipi... mute. mi jo e 
pipi lili pi kulupu suli, taso kulupu ona li 
lili lon tenpo ni. 


jan mute li ken ala jo e soweli tomo suli. 
taso, ona li wile jo e soweli tomo. ni la, 
ona li kama jo e soweli tomo lili. sina 
ken ala luka e pipi, taso sina ken lukin 
e ona. pipi kulupu li pona mute tawa jan 
mute tan ni: ona li jo e kulupu. kulupu 
ni li pona li suli. jan mute li toki e ni: ku- 
lupu pi pipi kulupu li sama kulupu jan! 


mi la, pipi kulupu li soweli tomo pona 
tawa jan pi tomo lili. taso, sina wile jo e 
ona la, sina ojo e tenpo mute tawa ona! 
pipi li lili, taso pipi li pali mute tawa sina. 


sona 


kon, taso ona li lili la, ona li pilin ala e 
kon sama sina. ona li pilin e kon sama 
telo anu ko. ona li tawa lon kon la, tawa 
ni li sama tawa lon telo. ni li tan lili ona. 
sina lili sama ona la, kon li kama sama 
ko tawa pilin sina. ni la, luka ona pi tawa 
waso li sama ala luka pi tawa waso lon 
pipi ante mute, li sama palisa pi linja suli 
mute. 


taso pipi waso ni li lili ala lili nanpa wan? 
a ni li ken. sona jan la, ni li pipi waso pi 
lili nanpa wan. taso jan sona li sona ala 
e lili ken lon pipi la, pipi ante li ken lili 
mute lon suli pi pipi ni. pipi ante li lon 
sona jan, li lili mute lon lili pi pipi waso, 
taso ona li ken ala tawa lon kon. 


nasin seme la, sina kama jo e pipi ku- 
lupu? 


open la, o pilin e ni: sina jo e tenpo mute 
anu seme? sina jo e tenpo mute la, o 
open. sina o kamajo e poki lili tawa pipi 
mama, e len, e ilo tawa ijo lili. nanpa 
wan la, o pana e telo lili tawa poki. nan- 
pa tu la, o pana e len. sina pini la, poki 
sina li sama ni tawa lukin: 


tenpo ni la, mi mute o alasa e pipi 
mama. tenpo wan pi tenpo sike la, 
pipi mama li tawa. tenpo ni la, alasa 
li open. o kama sona e tenpo ni tawa 
ma ni! tenpo tawa pi pipi mama la, 
sina tawa kepeken poki lili sina. sina 
o lukin, o alasa e pipi mama. pipi 
mama li jo ala e luka ona pi tawa kon 
la, ona li ken jo e pipi lili. sina lukin e 
pipi mama ni la, o alasa e ona, o pana 
e ona tawa poki sina. 


awen 


sina jo e pipi mama wan lon poki 
sina la, sina o awen. o awen. o awen 
lon tenpo mute. sina o pana e poki 
tawa ma pi suno ala. sina o pana ala 


tan jan Alonola 


toki sona la, pipi poki li pipi Kalopota 
(Gastropoda). nimi ni li kama tan toki 
Elena. toki Elena la, nimi Kalopota li jo 
e kon ni: “pipi pi noka wan sinpin”. pipi 
poki li pipi ko. pipi ko ante mute li lon. 
taso, pipi kulupu en pipi kule en pipi 
ante mute li pipi ko ala. 


kulupu pipi Kalopota li suli. pipi poki pi 
kulupu ni li lon telo lon ma. pipi poki li 
ken ni: ona li suli, li lili. pipi poki li jo e 
noka. open noka la, lawa pi pipi poki li 
lon. monsi noka la, poki li lon. insa poki 
la, ijo mute li lon. kiwen selo poki li ijo 
Kasijunkapona (CaCO3). 


pipi poki mute la, pini 
poki li lon. pini poki li 
pona tan ni: pipi telo la, 

e moku tawa ona. sina o awen taso. 
tenpo kama la, pipi mama li pana e 
pipi lili. pipi lili li lon la, o awen lon 
tenpo esun tu. tenpo ni li pini la, sina 
ken pana e moku tawa ona. sina ken 
pana e pipi (moli) lili anu ko suwi 
tawa ona. o pana ala e moku mute 
tawa ona tan ni: ona li moku ala e 
moku ale la, moku li jaki. 


kulupu li kama suli 


kulupu sina pi pipi kulupu li kama 
suli la, sina o pana e ona tawa poki 
suli. poki ni la, sina ken pana e ijo 
mute, o musi! sina wile ala e ni: pipi 
li ken weka tan poki ona. ni la, sina 
ken pana e ko anu telo lon selo poki. 


sina wile ala e pipi la, ni li pona kin. 
sina ken pana e ona tawa ma kasi. 


ma ni la, ona li ken pali e tomo sin a. 
pipi poki 


telo li lon ala la, pipi li ken pini e poki, li 
awen e telo lon poki. pipi ma la, tenpo 
lete li lon la, pipi li ken pini e poki, li lape 
suli. 


pipi mute li jo e luka linja tu lon lawa 
ona. kin la, ona li jo e oko tu lon linja tu 


tawa pi poki monsi 
pi ma Asija 
nanpa luka wan: ma Tawi 
en ma Laso (Laos) 
tan jan Polo 


lipu ni la mi toki lon ma tu tan ni: ma 
Tawi en ma Laso li sama mute. ante suli 
li tu taso. nanpa wan la ma Tawi li suli. 
ma Laso li lili. nanpa tu la tenpo pini la 
ma ala li jo e ma Tawi. taso tenpo pini la 
ma Kanse li lawa e ma Laso. 


ma Tawi en ma Laso li ma musi li ma 
pona. ma Tawi la kulupu lili pi nasin 
sewi Isilan li lon nasin seli, taso jan ante 
pi ma Tawi li jan pi nasin sewi Puta. jan 
mute pi ma Laso kin li kepeken nasin 
sewi Puta. lon nasin ale la jan pi ma Tawi 
en jan pi ma Laso li suwi li pona. kin la 
ma tu ni li jo e toki pi sama mute. toki 
Tawi la ona li jo e kalama suwi li pona 
kute mute tawa mi. taso ona li ike mute 
pi kama sona a! nimi pi toki Tawi li ken 
jo e kalama luka a (toki Sonko li jo e ka- 
lama tu tu)! jan li kalama ike, la jan ante 
li ken ala sona! nasin sitelen kin pi toki 
Tawi li pona lukin, taso ona li ike mute 
tawa sitelen tawa lukin. 

mi la ijo tu li pona nanpa wan lon ma 
Tawi lon ma Laso. ijo pona nanpa wan li 
tomo pi nasin sewi Puta li kiwen jan suli 
pi jan Puta. ona li pona lukin li jo e kon 
sewi wawa tawa mi. pana lukin la ma 
tomo Panko (ma tomo lawa pi ma Tawi) 
li jo e tomo Puta pi Kiwen Laso Jelo 
(the Temple of the Emerald Buddha) e 
jan Puta pi supa lape pi suli mute (Wat 
Pho). ma tomo Ajutaja en ma tomo Su- 
kotawi la tomo pi nasin sewi Puta en 
nena suli pi nasin sewi Puta li mute. ona 
li majuna? li pona lukin mute. ma tomo 
Sanawi (Chiangmai) kin li jo e tomo 
mute pi nasin sewi Puta pi tenpo pini. 


ijo pona nanpa tu li laso jelo. ma Laso 
li jo e nena suli e ma kasi suli pona. ma 
Tawi li jo e ma mute pi insa telo suli e ma 
pi kasi suli. ma pi insa telo ni li jo e poka 
telo pi pona mute. ma Tawi la laso jelo 
en ma pi insa telo suli li lon nasin seli. 
ma tomo pi tenpo pini li lon ma meso? 
lon nasin lete (ma pi kasi suli li lon nasin 
lete kin). 


1 "majuna": sin alaa 
2 "meso": suli ala en lili ala 


toki 


toki musi pi pana waleja' 
tan jan Jonatan 


toki! mi pali e toki musi sin kepeken 
nasin ni: mi kama jo e nimi tu wan pi 
ijo ni: nimi nanpa tu li sama pini pi 
nimi nanpa wan li sama open pi nimi 
nanpa tu wan. o lukin e ni: ...XX X... 
9 


PV 


ma tomo lawa pi ma Tawi en ma tomo 
lawa pi ma Laso li ante mute. lon la ona 
tu li jo e telo tawa suli e tomo musi pi 
tenpo pini, taso ma tomo Panko li suli 
mute li jo e kon jaki. ma tomo Wen- 
sijan (Ventiane) li suli ala li lape lili. kin 
la kipisi? insa pi ma tomo Panko li jo e 
tomo suli sin mute. 


ma Tawi la tawa mi la ma tomo pi pona 
nanpa wan li ma tomo Ajutaja. tenpo 
pini la ona li ma tomo lawa pi ma Tawi. 
ma tomo Nonkawi (Nong Khai) kin li 
pona tawa mi. ona li lon nasin lete pi 
nasin pi kama suno. ona li lon poka pi 
telo tawa Mekon. poka telo ante li lon 
ma Laso. lon la tan ma tomo ni la ma 
tomo lawa pi ma Laso li weka ala. telo 
tawa Mekon li suli mute. ona li kama 
tan nena suli Imalaja li tawa insa pi telo 
suli Sonko pi nasin seli lon ma Wije. 


ma Laso la ma tomo pona pi nanpa wan 
li ma tomo Luwan Papan (Luang Pra- 
bang). ona li lon insa pi telo tawa tu. ma 
kasi pona li sike e ona. kin la ona li jo e 
tomo pi pona lukin pi tenpo pini. ni li 
tomo pi nasin sewi Puta li tomo pi na- 
sin Kanse. ma Laso la nasin Kanse li lon 
moku kin. pana lukin la jan pi ma Laso li 
moku e pan Kanse mute e telo seli pi- 
meja pi nasin Kanse. 


"kipisi": ijo lili li tan ijo suli 


nimi tu wan ni li nimi lawa pi toki 
musi. taso tenpo ale la nimi lawa li 
jo ala e waleja". tan ni la mi pali e 
toki musi pi pana waleja tawa nimi 
lawa ni. 


d "waleja" li ijo toki. 


pipi pi pilin 


pipi li lon. pipi ni lijo e selo loje wawa 
eijo lili pimeja, li sijelo lili, li tawa lon 
ma. taso ijo kama li lon ona kin: pilin. 
ni li lon ala lawa jan lon tenpo mute. 


tenpo suno ale la pipi li pali wawa, 
ona li lukin e moku ona, li kama jo e 
ijo e kasi lili e jaki ma mute li pana e 
ona tawa tomo ona. tomo la ona li 
pali e selo e lupa e supa e nena. pali 
ni la pilin ona li pona a. 


pipi li wile mama e pipi sin. la ona 
li tawa pipi ante. pipi tu ni li unpa 
li open mama. tenpo kama lili la 
kili pipi mute li kama lon. pipi suli 
li pana sona tawa ona sin. pilin pipi 
lon tenpo ni li lon, li pona. 


suno wan la, pipi li pana sona tawa 
kili ona e nasin pali, li pali; ona ale li 
wawa. taso, pipi litawa lon nasin ma 
suli la, jan lili ike li moli e pipi kepek- 
en noka tan pilin wawa ona, li mu 
musi tan ni. pipi li moli. pilin pi pipi 
ni li moli. taso pipi kili en pipi mama 
ante li pilin ike. 


jan lilini pinasa ike li ken moli e pipi, 
ona li jo e wawa. taso jan sona ala li 
ken pali e pipi. pipi li kili ma, sama 
jan. pipi li lon kon, li konwe“, sama 
jan. pipi li pilin, sama jan. ni la, sama 
jan la, lon ona li suli. o moli ala e pipi 
e soweli ante, o olin e konwe ona. 
pini. 


ilo o open 
ilo mi li pali pona lon tenpo mute. ilo 


2 "konwe" li sama moli ala, li 
sama lon kon. ona li lon soweli ale. 


mute li lon jo mi: ilo sona mi li tawa 
linluwi, li nanpa, li pali li jo e lipu mi. 
ilo ante lon mi li pana e nimi tawa 
lipu kepeken telo pimeja, li kama 
lon e lipu pi ilo sona mi. kepeken ilo 
luka la mi ken toki tawa jan pi poka 
ala. tomo tawa li ilo li ante e ma mi 
lon wile mi. ilo ale ni li wawa, li pona 
elonmi. 


taso tenpo la ilo li pali ala. ona li a 
pali ala a! ken la ni li suli ala tawa 
mi tan ni: mi jo e tenpo mute, li ken 
lukin e pakala ilo, li ken pona e pa- 
kala, li li li. mi sona ala e pakala la, mi 
ken wile sona tan jan sona a. 


TASO, ken la, mi jo ala e tenpo e wile 
eee!nilailo mi li ike mute li pana e 
pilin pi ike mute, e pilin utala wawa 
tawa mitan ni: ona liike ni ali nasali 
pali ala! mi toki wawa a! ilo o open! 
pilin utala wawa la mi pana wawa e 
luka tawa ilo tawa ni: ona o pakala a. 
mi pana wawae luka e noka e lawa e 
ijo ante mute tawa ilo a! 


pini la ni li pona ala tawa mi li pona 
ala tawa ilo. tan ni: ilo li pakala lon 
tenpo pini, li awen pakala lon tenpo 
mi. luka en ijo ante li pakala kin li pi- 
lin Awa’. 


ni la o pilin ike ala lon pakala ike ilo. 
o awen pona sama lape, o ike wawa 
ala. ilo li ike a lon tenpo, taso sina 
ike e ona la, pona li lon ala. ni la o 
toki tawa jan sona, ona li ken ante. 
ken la sina kin ken pona e ona. ale 
li pakala la ni li suli ala kin: ona li ilo 
taso! sina en ilo o pona. 

pini 


3 "linluwi": ilo sona mute li toki tawa ilo 
sona ante la, nasin ni en ijo ni li linluwi. 
4 kalama "Awa" li mu pi pilin ike lon sijeke 


pipi lili li tawa mute 
tan jan Alonola 


mi pipi. mi lili. tenpo wan la, mi tawa ijo 
suli. ijo suli ni li jo e selo nasa. selo ona li 
kiwen, taso kiwen ni li jo e nena ala. kin 
la, kiwen ni li kule kiwen ala, li loje. 


monsuta suli li lon ijo kiwen suli. ona li 
jo e noka tu taso. pipi mute li jo e noka 
luka wan. mi jo e noka wan. kin la, mon- 
suta ni li jo e luka suli. tenpo mute la, 
ona li wile pakala e pipi ante kepeken 
luka ona. taso, tenpo mute la, ona li ken 
ala pakala e ona. ona li tawa lili lon ten- 
po suli. pipi li ken tawa suli lon tenpo lili. 


mi lon ijo kiwen suli. suno li tawa anpa. 
mi wile kama sona e ijo ale pi ijo nasa ni. 
mi awen lon ona. taso, ona li tawa. ona 
li tawa suli. kon li tawa suli kin. 


mi tawa kiwen ante. kiwen ni li jo ala e 


1 "monsuta" li soweli suli. ona li pana 
e pilin ike tan ni: ona li wile pakala. 


musi 


musi pi pipi linja 
tan jan Ke Tami 


mi wile pana e musi sin - jan wan anu jan 
mute li ken lon musi ni - open la o ke- 
peken lipu walo wan - o sitelen e sike lili 
pimeja mute lon lipu - sike lili ni li moku 
ponaa- 

PV 


kule. mi ken lukin e monsuta suli. ona li 
luka e sike suli. monsuta li lukin tawa 
mi. mi lukin tawa monsuta. 


kon li pakala e mi, taso mi awen. mi 
awen. tenpo mute li pini la, ijo kiwen 
suli li pini tawa. 


monsuta li tawa mi. luka suli tu li tawa 
mi, taso ona li tawa lili. ona li pini lon 
poka mi. palisa pi luka ni li lon poka mi. 
seme li lon? mi sona ala. mi tawa palisa. 
monsuta li monsuta ala. ona li jan. jan li 
luka e mi, li pana e mi lon ma pona. kasi 
li lon. mi tawa kasi. mi moku. ale li pona. 


e . e 
e . 
= e 
e e 2 e 
e 
š . 
e ki e 
. 
e 
e ké bi 
e 
e e e 
e 
e e 
e e 
. 
. 
. e 


sina pipi - o sike e moku wan - ni li sina 
pipi - jan ante li lon musi la jan ante ale ken la pipi li wile e moku lon poka ante 
kin li sike e moku wan - jan ale o kepeken pi pipi ante - taso sijelo pipi li lon poka ni 


kule ante lon wile ona - ni li ona pipi - la tawa pona li ken ala - pipi li wile tawa 
moku lon poka ante la ona li wile tawa 
. m sewi pi sijelo pipi - ni li wile e wawa tan 
e . (+) pipi la pipi li ken ala awen jo e moku ale 
e bs o... . - ona li tawa sewi lon sijelo pipi wan la 
ji 7 . ona li pana weka e moku wan tan monsi - 
. . 
e 
. ka ` . 
. e = . 
. 
oO" ' 
. 
. 
e, n Li 


ni li open musi - pipi li jo e Moku la ni li 
pona: moku li ken suli e pipi + jan pipi wan 
liopene musi la ona li suli e pipi kepeken 
sike sin lon poka - 


moku monsi li ken kama moku sin tawa 


s . pipi ante anu pipi sama - taso pipi li wile 

t. t ih 0 : e moku wan lon poka weka pi sijelo pipi 
s.e Ton tu la seme li kama - a - pipi li wile tawa 
. . ii sewi pi sijelo pipi tu - ni la ona li pana e 
° . l moku tu kin tan monsi - pipi li tawa lon 
ay: nn sijelo pipi mute la ona li pana e moku 


e, è $ mute tan monsi - 
. 


ni la pipi li kama pipi linja - sike pipi sin li 
lon la jan pipi ante o suli e pipi ona - pipi li 
wile suli li wile moku e moku ale a - pipi li 
ken tawa moku wan lon tenpo pi jan wan 
-ona li kama pipi linja suli - 


musi pipi ni li kama pini kepeken nasin 
seme - a - ken la ona li pini ala - pipi li 
lè awen pana e moku tan monsi la pipi li 
ken awen mute li ken awen tawa li ken 
e awen kama suli linja taso ken la musi li 
kama pini a - pipi li ken ala tawa moku 
ki sin la ona li ken ala tawa - ona li lape 
pona tan moku pona - o musi pona : o 

pipi pona - 

seme li mi? 
tan jan Alonola 


mi jo e poki kiwen 
ona li awen e mi 
kule mi li mute 

mute la, ona li kapesi 


kin la, mi laso 

sama kule kasi 

mi ken ala tawa waso 
mi tawa pi tenpo suli 


kijetesantakalu o! 
tan jan Ke Tami 


1 pilin Sina u a 
pi suli mute Li 
lon ala lon (( 


kijetesantakulo o tan jan Ke Tami 
pilin sina la 3 


soweli pi suli mute 
li lon ala lon 


1 


pipi mama - 
luka monsuta! 
tan jan Ke Tami 


mi pipi mama li 
pilin monsuta.! 
sina lukin e mi 
li pipi lili pona. 
o kama joe kon! 
sina ken ala. 

tan ni: sina lon 
luka monsuta. 


"monsuta" li ike, li wile pakala e sina 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 
jan Jonatan 
jan Ke Tami 
jan Polo 


jan Alonola 
jan Ke Tami 
jan Simo 


jan Eli 
jan Sonatan 


jan Alonola 
jan Simo 
jan Eli 

jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


Its a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 

